แนวโน้มดัชนีเช้ารีบาวน์ระยะสั้น
นักวิเคราะห์ฯคาดตลาดหุ้นไทยเช้านี้รีบาวน์ระยะสั้น หลังได้มีการปรับฐานมาแล้วให้แนวรับ 1,035 จุด แนวต้าน 1,040 และ 1,045 จุด
17 ม.ค. 2555

นักวิเคราะห์ฯคาดตลาดหุ้นไทยเช้านี้รีบาวน์ระยะสั้น หลังได้มีการปรับฐานมาแล้วให้แนวรับ 1,035 จุด แนวต้าน 1,040 และ 1,045 จุด          นายปริญทร์ กิจจาทรพิทักษ์ ผู้อำนวยการอาวุโสฝ่ายวิเคราะห์หลักทรัพย์ บล.เคทีบี(ประเทศไทย)กล่าวว่า ตลาดหุ้นไทยเช้านี้น่าจะรีบาวน์ระยะสั้น หลังได้มีการปรับฐานระยะสั้นมาแล้ว ซึ่งวันนี้ก็มีปัจจัยบวกจากทางฝั่งยุโรป หลังฝรั่งเศสประสบความสำเร็จในการประมูลขายตราสารหนี้ระยะสั้นเมื่อวานนี้          อย่างไรก็ตาม คาดว่าตลาดฯจะยังคงแกว่งตัวในกรอบแคบๆเช่นเดียวกับตลาดหุ้นภูมิภาค เนื่องจากยังขาดปัจจัยชี้นำที่ชัดเจน แต่ประเมินว่าเร็วๆนี้ทางธนาคารกลางยุโรป(ECB) น่าจะมีการออกมาตรการที่เป็นรูปธรรมหรือเข้มงวดมากขึ้นในการแก้ปัญหาวิกฤตหนี้ หลังสถาบันจัดอันดับความน่าเชื่อเริ่มมีการปรับลดอันดับเครดิตของหลายประเทศในกลุ่มยูโรโซน  พร้อมให้แนวรับ 1,035 จุด แนวต้าน 1,040 และ 1,045 จุด